येँ -बागमति प्रदेशया न्हूम्ह मुख्यमन्त्री कथं राजेन्द्र पाण्डे नियुक्त जुयादीगु दु । म्हीग मुख्यमन्त्री अष्टलक्ष्मी शाक्यं राजीनामा बीवं पाण्डे मुख्यमन्त्री नियुक्त जुयादीगु खः । मुख्यमन्त्री नियुक्त जूम्ह पाण्डें म्हिगः हे पद व गोपनीयताया शपथ कयादीगु खः । उकथं हे मुख्य मन्त्री पाण्डें थःगु मन्त्रिमण्डलय् स्वम्हेसित दुथ्याकादीगु दु ।
वय्कः लिसें कृष्ण प्रसाद खनाल आन्तरिक मामिला, कृष्णलाल भँडेल भौतिक पूर्वाधार व कुमारी मोक्तान सामाजिक विकास मन्त्री नियुक्त जुयादीगु दु । वय्कःपिं स्वम्हेसितं प्रदेश प्रमुख यादवचन्द्र शर्मां शपथ ग्रहण याकादीगु खः ।
